Stalius

Stalius – specialistas, kuris pjauna medieną, frezuoja, gręžia, klijuoja ruošinius, valdo medžio apdirbimo stakles, gamina įvairius medžio gaminius, kurie po to pristatomi į statybų aikšteles, kitus objektus.

Darbo vieta 
Stalius dirba medžio apdirbimo įmonėse, specializuotose staliaus dirbtuvėse, statybos ir remonto, statybos organizacijose, įmonių remonto cechuose. Gimininga profesija dailidės amatui – pastarieji paprastai dirba su stalių gaminiais, kuriuos sumontuoja darbų objekte, buityje. Specialistai, gaminantys baldus, vadinami baldžiais.

Staliaus kvalifikacija 
 Išmano medienos rūšis ir savybes, medienos džiovinimo ir sandėliavimo taisykles, moka skaityti brėžinius. 
 Apdoroja medieną individualiais ir universaliais įrankiais, rankiniais ir elektriniais instrumentais, medžio apdirbimo staklėmis, paruošia ir pilnai atlieka medienos paviršių apdailą (pjauna, lygina, klijuoja, lakuoja, dažo).
 Gamina įvairaus sudėtingumo dirbinius iš medienos: langų ir durų blokus, pertvaras, grindlentes, apvadus, laiptų maršus ir turėklus, palanges, karnizus, dailylentes, kitus interjero elementus.  
 Kloja lentų ir parketo grindis, stiklina langus, klijuoja sintetines grindų dangas.
 Remontuoja staliaus gaminius ir šalina defektus.

Nuorodos 
 Apie staliaus darbą studijos.lt svetainėje''
 Staliaus profesijos apibūdininmas

Profesijos